Priprema za 2. školsku zadaću - opis osobe, portret

(uključuje vanjski izgled i ponašanje, misli, osjećaje, govor, način života)

**IZGLED SASTAVKA/KOMPOZICIJA**

-sastavak mora biti trodjelne strukture, imat će najmanje tri ulomka, ulomak naznačujemo uvlačenjem prve rečenice (udž. Krijesnica, str.10, pogledaj, ako si zaboravio)

-prvi ulomak 3 do 5 rečenica, drugi ulomak 10 rečenica, treći ulomak 3 do 5 rečenica, manje ne može, više slobodno

**PRAVOPIS/GRAMATIKA/SLOVNICA**

- rečenicu završavamo rečeničnim znakom (.?!), ne započinjemo s JA, pitanja ne započinjemo i u rečenici ne koristimo DA LI, nego npr. Nije znao ima li koga u podrumu?! Hoćemo li uči ili ne? Ne predaje se, već ulazi. Ima li koga? Je li to bio Kokov glas? (ne Kokijev)

- čestica **ne** piše se odvojeno od glagola (ne zna, ne usudi se, ne razmišlja, ne odustaje, ne otkriva)

- **prijedlog od** ne koristimo uz osobe, ne od Koka, ne od Marice, nego Kokov, Maričin, može od straha, od mraka, od grmljavine, od tišine, od drva...

- **prijedlog s ili sa** za društvo (uz sredstvo se ne koristi) – s Kokom, s Vincekom, s Maricom, **sa je samo kad riječ iza započinje sa s,š,z,ž,c,č,ć,c,** sa susjedima, sa seljanima, sa cijelim selom, sa suncem je ustao...

- Koko, Koka, Koku, Koka, Koko, Koku, s Kokom (ne sa Kokom) – tako se sklanja ime Koko (Kokija ne postoji)

- futur, budućnost – **će** ući i ući će, ali će bježati i bježat će, će se uplašiti i uplašit će se

- kad nabrajamo, nižemo, stavljamo zarez, **ispred veznika a, ali, nego, no, već, zato, stoga, dakle, stavljamo zarez, u rečenici koja započinje s kad ili ako dolazi zarez (** Bio je malen, ali hrabar, neustrašiv, izdržljiv dječak. Kad bih ga upoznao, sigurno bih ga zavolio. Ako se to dogodi, osjećat ću se posebno.)

- zarez ne dolazi ispred jer, veznik **zato jer** ne postoji, nego samo zato ili samo jer

**STIL/NAČIN PISANJA**

- **ima i nalazi se** ne koristimo više od jednom, opisivanje osobe je puno više od nabrajanja

- koristimo **što više pridjeva/epiteta**, u sva tri stupnja (obavezno iskoristi neke od ovih i naravno svojih)

POZITIV – pustolovan, dobar, hrabar, znatiželjan, ponosan, radostan, jak, opasan, star, nespretan, vrijedan, sijed, strašan...

KOMPARATIV – pustolovniji, bolji, hrabriji, znatiželjniji, ponosniji, jači, opasniji, nespretniji, vrjedniji, sjeđi, strašniji...

SUPERLATIV – najpustolovniji, najbolji, najhrabriji, najznatiželjniji, najponosniji, najjači, najopasniji, najnespretniji, najvrjedniji, najsjeđi, najstrašniji...

- **što više usporedbi** u opisu osobe i prostora u kojem ta osoba provodi vrijeme npr.

taman kao mrak, nalik na pustinjaka, brz kao zec, spor poput puža, hrabar kao lav, moćan poput kralja, tvrdoglav kao kamen, nalik na napuštenu kolibu, ponaša se kao da dolazi iz Zelenog Vrha

- **onomatopejski glagoli** – lupa, šumi, zuji, grmi, tutnji, huči, kiši, pljušti, viče, škripi, cvili, u bilo kom obliku su dobro došli, razmisli kad i gdje ćeš ih iskoristiti)

- može i poneka **personifikacija**, npr. Podrum je zastrašujuće disao. Vrata su napadala znatiželjne oči dječaka. Stabla su šetala Zelenim Vrhom.

Što ćeš više slika, stilskih sredstava upotrijebiti, sastavak, opis osobe, portret će biti, ne samo lijep već ljepši!

Dragi učeniče, sretno s pisanjem i poštuj rok!